Viborger Samler, 1849-06-26
Jndenlandske Efterretninger. Fra Justitsministeriet er under 16de De, udgaaet følgende Circulaire om Cholera: Efterat den indiske Cholera atter har udbredt sig i forskjellige af Europas Lande, og deriblandt ogsaa i saadanne, der staae i umiddelbare Forbindelsesforhold til Danmark, har jeg ikke troet at burde forbigaae at bringe (N. N.) Min steriets Circulaire af 19de Juli f. A. i Erindring, for at der itide kan drages Omsorg for, at de fornødne Localer med tilhørende Reqvisiter haves paa rede Haand til at modtage de Syge, hvis Sygdommen skulde udbryde, samt at man, saavidt muligt, forsikkrer sig behørig Lægehjælp." – Med Hensyn til den russiske Flaades forventede Ankomst har Finantsministeriet paalagt alle Qvarantaine-Commissioner, at vaage over, at der ikke tilstedes de russiske Krigskibe frit Samqvem med Land forinden Chefen har afgivet den fornødne, efter et Schema affattede Erklæring om at Skibet og dets Besætning ikke i de sidste 5 Dage har havt Forbindelse med noget cholerasmittet Sted. Ligeledes er det ogsaa forbudet Fartøier fra Land at have Samqvem med russiske Krigskibe, med mindre der af Qvarantaine væsenet er medgivet dem en eedsvoren Mand, som kan paasee at de ikke borde noget russisk Skib forinden Chefen har afgivet Erklæring om Skibets aldeles tilfredsstillende Sundhedstilstand. - Som cholerasmittede skulle indtil videre ansees alle tydske, storbritanniske, russiske, nederlandske, franske og norske Havne. "Dannev. af 21de De, indeholder følgende Protest: Af det saakaldte Statholderskab, indsat af den tydske Contralmagt, som har usurperet Kongen af Danmarks landsherre lige Ret over Hertugdømmerne Slesvig og Holsten, er under den 12te Mai udstedt en aaben Erklæring, der gaaer ud paa at opfordre Danmark til at træde i umiddelbar Underhandling med den saakaldte Stat Schleswig Holstein, hvis Tilværelse ikke længere skal være underkastet Tvivl, paa Grund af den ved en slesvigholstensk Landsforsamling antagne Grundlov, i Forbindelse med Udfaldet af Træfningerne ved Eckernfjord, Kolding og Gudsø. - Erklæringen indeholder tillige de bekjendte Paastande om Slesvigs Statseenhed med Holsten og dets derved begrundede Forbindelse med Tydsklands, ved hvilke man, som vitterligt, søger at retfærdiggjøre det i Hertugdømmerne foretagne, og af Preussen og Tydskland understøttede Oprør. Hine Paastande ere saa ofte og saa grundigen blevne gjendrevne, at det vilde være unyttigt, her paany at drøfte dem. Men naar det f. k. Statholderskab ogsaa paastaaer, at: "hele Landet – altsaa og hele Slesvig- vil Hertugdømmernes adskillelige Forbindelse, statsretligen sikkret, fuldkommen Uafhængighed ligeoverfor Kongeriget Danmark, og den inderligste Deeltagelse i den tydske Forbundsstat", endvidere at "Folket ofte har udtalt sit eenstemmige Samtykke med Landsforsamlingens (dertil sigtende) Beslutninger: saa føle vi Undertegnede os opfordrede til offentligen og formeligen at erklære dette for factisk og beviislig Usandhed. Den Protest, som vi herved nedlægge mod hiin falske Paastand, slutter sig til de mange, der tidligere ere udgaaede fra det slesvigske Folk, og det paa Tider, da samme af det slesvig-holstenske Parti var givet Fjenden i Vold og sukkede under dets Volds-Herredømme - hvorom Krigsskattens voldsomme Jnddrivelse og de skjændige Angreb paa Borgere i Haderslev, Aabenraa og Flensborg afgive tilstrækkelige og almeenkjendte Vidnesbyrd. – Atter nu har paa Slesvigholsteenernes Opraab det erobringssyge ærgjærrige Tydskland væltet sig med sine Hære ind over vort for saa lykkelige Slesvig. Uden disses Hjælp vilde det saakaldte Statholderskab ikke have kunnet paaberaabe sig hine formeentlige Seirs dage; thi disse skyldes ikke Oprørernes egne Kræfter, men den Overmagt, hvormed de kunne træde op imod de Danske, der staae ene, medens Skarer strømme til fra alle Tydsklands Egne, for at understøtte de oprørske og revolutionaire Bevægelser.